Source: http://www.malezlievce.sk/spravy/242-zapisnica-11-12-2017.html
Timestamp: 2019-10-22 13:48:31+00:00

Document:
Zápisnica 11. 12. 2017 - Obec Malé Zlievce
Zápisnica 11. 12. 2017
dňa 11.12.2017 o 18:00 hod.
Neprítomný poslanec: Peter Šuľan
Určenie o verovateľov a zapisovateľa zápisnice
Schválenie plánu zasadnutí na rok 2018
Schválenie všeobecne záväzného nariadenia o miestnych daniach a miestnom poplatku za komunálny a drobný stavebný odpad na rok 2018
Prerokovanie rozpočtov obce na roky 2019 a 2020
Zo strany nájomcu prevádzky Klubbar Kazimíra Sabadoša sme obdržali dohodu o skončení nájmu ku dňu 31. 1. 2018. Táto nám bola doručená 6.11.2017. Z tohto dôvodu poslanec Ing. Igor Gazdík dal návrh na uznesenie, aby bola dodržaná výpovedná doba 3 mesiace, ktorá mala začať plynúť od 1.12.2017. Starosta vysvetlil, že ukončenie nájmu je dôvodné, nakoľko pani Sabadošová nastupuje na materskú dovolenku.
Starosta informoval o pracovnom stretnutí so zástupcami spoločnosti eustream. V tomto roku nám klesol počet kosieb na tri, ošetrili sme len 29 stromov. Zmluvne dohodnuté práce neboli zabezpečované v plnom rozsahu. Preto sme ani nenaplnili predpokladané ekonomické ukazovatele. Niekedy bola táto zákazka najvýnosnejšia, ale teraz nám spôsobuje jej zabezpečovanie stratu. Poslanec Ing. Igor Gazdík navrhol prehodnotiť zmluvu. V prípade jej nevýhodnosti doporučil ukončiť jej plnenie na základe výpovede. Celú túto problematiku chceme uzatvoriť na najbližšom rokovaní obecného zastupiteľstva v januári.
Vzhľadom k mimoriadne pozitívnemu vývoju v oblasti výnosu dane z príjmov poukázanej územnej samospráve a potrebného zvýšenia transferu príspevkovej organizácie, sme navrhli zmeny rozpočtu nasledovne:
Výnos dane z príjmov 42 000 51 700
Spolu bežné príjmy 78 610 125 876
Transfery príspevkovej organizácií 6 000 14 800
Spolu bežné výdavky 68 210 124 976
Obecné zastupiteľstvo bude v roku 2018 zasadať v nasledovných termínoch:
Rokovacím dňom je pondelok a začiatok zasadnutí bol určený na 18:00 hodinu.
K návrhu všeobecne záväzného nariadenia o miestnych daniach a miestnych poplatkoch za komunálny odpad a drobný stavebný odpad, neboli vznesené žiadne pripomienky. Tento bol zverejnený 23. 11. 2017. Schválené nariadenie bude zverejnené od 12. 12. 2017 a účinné od 1. 1. 2018 Bod 7.
V časti bežné príjmy rozpočtu obce na rok 2018 sme naplánovali splniteľné sumy. Je však predpoklad ich prekročenia, nakoľko aj v tomto roku sme ich dokázali zvýšiť. Vo výdavkovej časti sú naplánované prostriedky na údržbu budov a strojov, na energie a iných oblastí, potrebných na zabezpečenie chodu obce, v dostatočnej rezerve. Prípadný prebytok by bolo možné použiť v budúcich obdobiach na kapitálové výdavky, hlavne v oblasti investičnej akcie dobudovanie chodníka. Celkový bežný rozpočet je zostavený ako prebytkový v sume 10 400 €. Túto plánujeme použiť na splátky úverov štátnemu fondu rozvoja bývania, cez výdavkové finančné operácie.
Rozpočet obce na rok 2018:
Bežné príjmy- 92 800 €
Bežné výdavky- 82 400 €
Finančné operácie- 10 400 €
V zmysle § 9 zákona č. 583/2004 Z.z. o rozpočtových pravidlách územnej samosprávyboli predložené rozpočty obce Malé Zlievce na roky 2019 a 2020 nasledovne:
Bežné príjmy: 85 045 € 86 170 €
Bežné výdavky: 68 557 € 72 357 €
Kapitálové výdavky: 6 088 € 3 413 €
Bod. 9.
ZMOS nám zaslal uznesenie o zrušení členstva našej obce v ich organizácií. Dôvodom bolo neplatenie členského príspevku v určenej výške. Táto inštitúcia už dlhšie obdobie neplní svoje poslanie a nepresadzuje záujmy hlavne menších obcí.
Firma KOVLER s.r.o. predložila cenovú ponuku na rekonštrukciu verejného osvetlenia. Túto je potrebné doručiť poslancom, aby sa k nej mohli vyjadriť.
Pán poslanec Ing. Igor Gazdík doporučil, aby bol chodník v časti obce pri bývalom družstve dokončený do konca volebného obdobia a aby sa nezabudlo na jeho osvetlenie. Zároveň navrhol opraviť všetky potrebné časti na detskom ihrisku.
Odpoveď starostu: kvôli chladnému počasiu sme museli práce na chodníku prerušiť, ale keď to bude možné budeme v nich pokračovať. Osvetlenie budeme riešiť namontovaním svietidiel na elektrické stĺpy. Detské ihrisko sa podľa potreby vždy udržiava.
Pani poslankyňa Erika Vanková sa zaujímala akým spôsobom sa vedie evidencia dochádzky zamestnancov a navrhla vyvodzovať osobnú zodpovednosť za poškodené pracovné náradie.
Odpoveď starostu: dochádzka sa eviduje každý deň, ale je pravda, že traja zamestnanci chodia do zamestnania nepravidelne, niekedy podľa svojho rozhodnutia. Napriek viacerým upozorneniam z ich strany nedošlo k náprave. Ich pracovný pomer skončí koncom roka a 31. 1. 2018. V prípade záujmu o zamestnanie do budúcna, budeme prihliadať na ich nedostatočný prístup k plneniu si pracovných povinností. Musíme zlepšiť aj prístup k zverenému pracovnému náradiu a v prípade úmyselného alebo nedbanlivého poškodenia, bude táto škoda zosobnená.
Rokovanie zastupiteľstva bolo ukončené o 19:38 hodine.
konaného dňa 11. 12.2017o 18:00 hod.
K bodu 2. 20/2017
Obecné zastupiteľstvo zobralo na vedomie overovateľov zápisnice a to pánov Ing. Igora Gazdíka a Jozefa Krnáča, ako aj zapisovateľku zápisnice Eriku Vankovú.
K bodu 3. 21/2017
Obecné zastupiteľstvo súhlasí so skončením nájmu nebytových priestorov Kazimírovi Sabadošovi SKy-Net, s.r.o. po skončení výpovednej doby, ktorá je tri mesiace.
Za toto uznesenie hlasoval Ing. Igor Gazdík
Zdržali sa Erika Vanková, Jozef Krnáč a Otto Borik
Toto uznesenie nebolo schválené
K bodu 4. 22/2017
Obecné zastupiteľstvo schválilo v zmysle §11 ods. 4 písm. b) zákona č. 369/1990 Zb. o obecnom zriadení v znení neskorších predpisov a § 14 zákona č. 583/2004 Z.z o rozpočtových pravidlách územnej samosprávy, zmeny rozpočtu na rok 2017. A to na základe rozpočtového opatrenia č. 2/2017. Podrobné členenie je uvedené v tejto zápisnici.
K bodu 5. 23/2017
Obecné zastupiteľstvo schválilo plán zasadnutí obecného zastupiteľstva na rok 2018.
K bodu 6. 24/2017
Obecné zastupiteľstvo zobralo na vedomie upozornenie prokurátora zo dňa 19.10.2017. Naša obec nemala zosúladené všeobecné záväzné nariadenie s ustanoveniami zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady.
K bodu 6. 25/2017
Obecné zastupiteľstvo schválilo všeobecne záväzné nariadenie č. 1/2017 o miestnych daniach a miestnom poplatku za komunálne odpady a drobné stavebné odpady na území obce Malé Zlievce na rok 2018.
K bodu 7. 26/2017
Obecné zastupiteľstvo v zmysle § 4 ods. 5 zákona 583/2004 Z. z. o rozpočtových pravidlách územnej samosprávy, rozhodlo neuplatňovať program obce pri rozpočte na rok 2018.
K bodu 7. 27/2017
Obecné zastupiteľstvo v zmysle §11 ods. 4 písm. b) zákona 369/1990 Zb. o obecnom zriadení, schválilo rozpočet obce Malé Zlievce na rok 2018.
K bodu 7. 28/2017
Obecné zastupiteľstvo zobralo na vedomie odborné stanovisko hlavnej kontrolórky Mgr. Soni Filkusovej k návrhu rozpočtu obce na rok 2018, bez výhrad. Celé znenie je v prílohe tejto zápisnice.
K bodu 8. 29/2017
Obecné zastupiteľstvo v zmysle § 9 zákona č. 583/2004 Z.z. o rozpočtových pravidlách územnej samosprávy, prerokovalo rozpočty obce na roky 2019 a 2020.
Jozef Krnáč .............................................
Igor Gazdík ..............................................

References: § 9
 §11
 § 14
 § 4
 §11
 § 9